Zjudeo-papiamentu

Zjudeo-papiamentu òf papiamentu hudiu ta un dialekto di papiamentu, papiá pa e komunidat hudiu sefardí di Kòrsou. E dialekto muy probablemente a originá den e di dos mita di siglo 17, ora e sefaditanan a establesé nan mes pa promé bes na Kòrsou. Komo idioma di diáspora hudiu e ta kore riesgo di ekstinshon. Zjudeo-papiamentu ta probablemente e úniko dialekto étniko hudiu basá riba un idioma krioyo. A Jewish language born of a Caribbean creole, collectanealinguistica 

 Karakterístika 
Zjudeo-papiamentu i papiamentu komun papiá pa e poblashon no hudiu ta mutuamente komprendibel. Papiamentu ta e idioma prinsipal di e poblashon di Kòrsou. Komunmente ta konsiderá ku papiamentu tabata originalmente un idioma krioyo basa riba idioma portugues ku seguidamente a wòrdu leksifiká di nobo pa e idioma spaño; pero algun lingwista ta argumentá net lo kontrario, esta ku e ta un idioma krioyo basá riba spaño ku influensia fuerte di portugues.

Loke ta diferensiá zjudeo-papiamentu for di papiamentu komun ta ku e ta poseé tantu un kantidat di palabra fiá di idioma hebreo komo un pronunsiashon distinto pa ku hopi di e palabranan komunmente usá den tur variante di papiamentu. Ademas, e palabranan komun aki den e vershon zjudeo-papiamentu ta mas serka di nan ekivalente na spaño òf português, indikando un posibel proseso di dekrioyisashon. Ora papiadónan di kualkier variante di papiamentu ta papia mas formal, nan tin e kustumber di usa sierto palabranan kasi sin hasi kambio algun for di e idiomanan leksikal. Sinembargo, e eskoho di idioma di referensia literario ta diferensiá: papiadó hudiu ta mas inkliná pa preferá portugues i franses, mientras papiadó yu di Kòrsou no hudiu típikamente ta usa palabranan spaño den e mesun konteksto.

 Kontraste leksikal  
Den su buki Ta asina? O ta asana? Abla, uzu i kustumber sefardí (1988) tokante palabra i noshonnan di zjudeo-papiamentu, May Henriquez ta duna un tabel ku ta mustra algun di e kontraste leksikal entre e lenguahe di yu di Kòrsou hudiu i no-hudiu.
Zjudeo-papiamentuPapiamentu komunaforaafóarepitarepabañubañobisñetu bisañetubizjitá (v)bishitábizjita (sus)bishitadesparesédisparsédignitariodignatariodi repentedi ripientofesteháselebráfestehoselebrashonfopávupáfora (djesei)fuera (djesei)gora, gweraboragozagosagranmèrsigremesíkaminakamindakusta (v)kostalansolaken, lakermata di rozamata di rosa


Category:Papiamento
Category:Kòrsou